gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl gl es ru sv es gl sv en en da en es cs en vi da en gl da en it da en es tt gl it cs en fr da en eo da en en da en en da en en da en en da en es tt gl eo da gl gl gl en gl gl en es vi gl it es it en fr eo en eo gl es en es eo gl gl gl gl gl gl en es en gl en gl gl gl en gl en gl gl gl gl gl en pt gl en gl gl gl en gl gl gl en gl gl en gl gl en gl gl gl en gl gl en gl gl gl gl en gl gl en gl gl en gl gl gl en gl gl gl gl gl gl gl gl gl gl gl gl gl gl pt gl gl es gl es gl en gl sv gl fr gl de gl de gl gl it gl en gl en gl en gl en gl en gl en gl en gl en gl en gl en gl gl pt gl gl gl gl gl gl gl ca gl gl gl gl
Fidel Otero: “A Carballeira si está en moi bo estado de saúde, non tanto a música folk” - Zas - Que pasa na costa
Zas Cultura Costa da Morte Entrevistas
Chega a XXXIV da Festa da Carballeira de Zas cun cartelón que probablemente sexa o mellor cartel da historia. “Pero todos os anos dicimos o mesmo, a verdade”, bromeaba o director do festival Fidel Otero durante a súa presentación.
Precisamente a un día de que comece a música queremos falar con el, que leva dende sempre na organización, para ver como vai a cousa:
Fidel Otero, director da Festa da Carballeira de Zas
QPC: Como van os preparativos?
Andamos con iso, montando escenarios, lonas… toda a infraestrutura, e de momento sen problema. Esperemos que o clima nos acompañe, pon que para o venres se pon algo nublado pola mañá, pero esperemos que mellore para o sábado. Malo será.
34 anos, algúns con máis dificultades ca outros. Ás veces pasando moi malos ratos precisamente pola chuvia, pero sempre o superamos. Eu levo dende sempre, primeiro como colaborador, despois como presidente, volvín como colaborador e agora toca de novo en primeira liña. E non só eu, somos moitos os que levamos dende o principio, xa sexa porque non hai moita xente que colla o relevo e os que o collen non queren voar sós.
QPC: E está a Carballeira de Zas nun bo momento de saúde?
A Caballeira si está en moi bo estado de saúde, con dous últimos anos de éxitos de público, de organización e de musica. Esperamos seguir medrando, pois cada ano para nós sempre é o mellor cartel.
A que non ten tan saúde é a música folk.
QPC: Que importancia ten entón o de coidar a música folk e tradicional ante a reforestación musical?
Precisamente non sei cal é o motivo polo que a música folk non está tan en auxe como nos anos 90. Eu lembro as Carballeiras dos anos 90 chegar a 7.000 persoas e só era a música folk, e hoxendía a xente vai ver a Panorama.
Se cadra é o que se lle ofrece, que é o de sempre, e se lle ofrecemos á xente algo mellor, tamén iría. Fi falta máis xente dende as administracións locais quen programe máis música de raíces, non tanto pachangueo e verbeneo.
QPC: Como vai a demanda de entradas online? Espéranse superar os 8.000 asistentes do ano pasado?
A venda anticipada vai un chisquiño máis lenta que o ano pasado, pero foi pola influencia de Mago de Oz. Nós contamos que sexan os números semellantes.
QPC: Os que non faltarán son ese público fiel que nunca falla, non?
Iso seguro. O sábado sempre temos un público fiel que seguro que non faltará á Carballeira. O venres xa será lgo máis aventurado a pesar da boa aposta musical.Este ano coinciden tamén bastantes eventos, como o Nordestazo, o Albariño de Cambados… Peroé invitable e penso cada un ten o seu espazo.
QPC: Para un galego de Ames, por exemplo, como lle explicamos que é a Carballeira para Zas, a comarca de Soneira e para a Costa da morte?
A Carballeira para Zas é, desde sempre, a festa de todos por excelencia, de nenos, de maiores… Onde se xunta todo tipo de xente convivindo sen o máis minimo incidente durante 34 anos. De feito, hai unha exposición no Centro Sociocultural que o explica moi ben.
E como non, é un motor económico para a vila.
QPC: Que é o que máis atrae da Carballeira?
O folk, o entorno, a foliada, a músic tradicional, a festa en xeral é a que atrae a toda a xente da comarca.
QPC: Esta fin de semana chega con dous diazos de gran música, non? Este ano está difícil escoller se só podes ir un só día…
O mellor non ter que escoller e vir pasalo ben os dous días. Pero se me preguntas a min dificilmente escollería, porque tanto o venres con Gwendal e Korpiklaani, como o sábado con Moxie, Radio Cos, Milladoiro… van ser moitos concertos inesquecible. Que saquen o abono e se vean os dous días.
QPC: Que esperas que sexa a gran sorpresa da Carballeira?
Korpiklaani vai sorprender a máis de catro. Un grupo de folk metal moi moi moi potente, e seguro que vai sorprender.
QPC: Que supón a chegada de Milladoiro á carballeira de Velar?
Significa sacar unha espiña que tiñamos aí. Era inconcebible que despois de 34 anos non estivera nunca na Carballeira. Por iso estamos contentos e supoño que para eles tamén era un pouco raro ir por todo o mundo e non ter parado en Zas, nun dos festivais importantes de Galicia. A verdade é que non foi culpa de un nin doutros, pero foi un cúmulo de circunstancias, e pero por fin se aliñaron os astros para que o sábado estean aquí.
QPC: A zona de acampada será tomala pola mocidade coma sempre?
Si, haberá acampada libre na entrada de Zas, en fronte a gasolinera, onde haberá baños, as duchas no polideportivo estarán dispoñible. Contamos con que se encha e mesmo que se quede corta.
QPC: Moi interesante a aposta polo Vaso ecolóxico. Que tal responde a xente en plena faena festexeira?
Pola experiencia do ano pasado non hai o máis mínimo problema. A xente úsao encantado e o que o quere devolvelo, devólvee e recibe o euro de volta, e o que non leva o vaso para casa, que ademais é moi chulo. Gañamos todos, porque aforramos ter que andar recollendo residuos, e aforramos en vasos, e coidamos a nosa carballeira.
Ademais, coma sempre haberá os xerros da olería de Buño e para todos os que o teñan vaise facer a partir das 0:00h do sábado, unha gran queimada, con conxuro e todo.
Facebook da Festa da Carballeira.
Axenda Sonora da Costa da Morte.
Axenda Costa da Morte.
Pepe Capelán estreáse como presentador da Festa da Carballeira.
O Vaso Ecolóxico da Carballeira, regalo para os que merquen esta semana a entrada online
O concello de Zas implanta o vaso ecolóxico nas festas.
Carballeira 2017: Mexillóns, churrasco e foliada para a sesión vermú da Carballeira.
Carballeira 2017: Raíces na Carballeira de Zas contra a reforestación musical.
Carballeira 2017: Milladoiro abre o cartel da Festa da Carballeira de Zas.
Carballeira 2016: A Carballeira de Zas bate marcas
Carballeira 2016: Mago de Oz arrincou unha espectacular Carballeira de Zas.
Carballeira 2016: Fidel Otero: “A Festa da Carballeira é algo que levamos dentro”.
2013: 30 anos de folk e festa na Carballeira de Zas.
2012: A música e a troula puideron ca chuvia na Carballeira de Zas.
2012: Lupe Nieto: “Boa música sen troula non cabe na Carballeira de Zas”.
Redacción de QPC ([email protected]).
Recunchos da Costa: As dunas da Barra
Saen a concurso, por máis de 300.000 euros, as obras de mellora da lonxa de Portocubelo
A Asociación Vieiro presenta o seu programa de prevención das condutas aditivas nos centros de educación primaria de Carballo
Rouban 21 pranchas metálicas do peche dun parque canino en Carballo
Camariñas estreita lazos coa vila irmá francesa de La Turballe
Recunchos da Costa: As dunas da Barra
Saen a concurso, por máis de 300.000 euros, as obras de mellora da lonxa de Portocubelo
A Asociación Vieiro presenta o seu programa de prevención das condutas aditivas nos centros de educación primaria de Carballo
Rouban 21 pranchas metálicas do peche dun parque canino en Carballo
Camariñas estreita lazos coa vila irmá francesa de La Turballe
María de Dina fai xoias con crebas: “Para min Louro, o mar e a natureza en xeral son inspirasión”
A Costa da Morte recibe o outono con moita festa
A Liga da Costa ponse en marcha
Arde un vehículo en Berdoias
Cristina Canosa: "Manter o suicidio como un tabú provoca que siga sendo unha cuestión silenciada e estigmatizada"
Zas presenta un programa con actividades para todas as idades
As Torres do Allo despiden un verán completísimo no que recibiron 4.000 visitantes
Os Quinquilláns e Quico Cadaval volven este domingo ás Torres do Allo
COPYRIGHT 2019 QUE PASA NA COSTA
Aviso Legal y Condiciones de uso